සරත් ෆොන්සේකා හා ඔහුගේ දේශපාලන සහචරයින් මෙන්ම නීති විරෝධි ආරක්ෂකයින් පිරිස සිනමන් ලේක් හෝටලයේ ලැඟුම් ගත්තෙ ජනාධිපති මහින්ද රාජපක්ෂ මහතා ඇතුළු පිරිස පාරට ඇද දමා අරලියගහ මන්දිරයට බලහත්කාරයෙන් ඇතුලු බලය ඇල්ලීමට බව ජාතික නිදහස් පෙරමුණ සභාපති, පාර්ලිමේන්තු මන්ත්‍රී විමල් වීරවංශ මහතා සඳහන් කරයි.සරත් ෆොන්සේකා ජය ගන්නා බවට විපක්ෂයේ සහචරයින් විශ්වාස කළ අතර ඔහු ජයගත හොත් වහාම අරලියගහ මන්දිරය, ජනාධිපති ලේකම් කාර්යාලය ඇතුළු ආයතන කිහිපයක බලය කඩිනමින් අත්පත් කර ගැනීම සඳහා මේ පිරිස සිනමන් ලේක් හෝටලයේ ලැගුම්ගත් බවත් වීරවංශ මහතා සඳහන් කෙළේය.සිය ආරක්ෂාව වෙනුවෙන් සිනමන් ලේක් හෝටලයේ ලැඟුම් ගැනීමට තමන් තීරණය කළ බව ෆොන්සේකා මහතා සඳහන් කළත් එය බරපතළ අසත්‍යයක් බවත් වීරවංශ මහතා සඳහන් කරයි.ආරක්ෂාව වෙනුවෙන් විශාල වශයෙන් ඒකරාශීවී සිටින බැව් තමන් මීට පෙර දැන නොසිටි බවත් කවරකු හට හෝ තර්ජනයක් වේ නම් එම තර්ජනයෙන් බේරීම සඳහා ඥාතීන් හා දේශපාලන සගයන් සියලු දෙනා රැගෙන යන බැව් තමන් දැන නොසිටි බවත්, වීරවංශ මහතා සඳහන් කෙළේය.එමෙන්ම ඉතිහාසය පුරාවට කිසිම දේශපාලකයෙක් මැතිවරණ ප්‍රතිඵල වලට සවන් දීම සඳහා කාමර හැට හැත්තෑවක් වෙන්කරගෙන තමන් ගේ සහචරයින් සමඟ හෝටල්වල ලැගුම් ගන්නා බවක් තමන් දැනනොසිටි බැව් වීරවංශ මහතා සඳහන් කෙළේය.එහිදී වැඩිදුරටත් අදහස් දැක් වූ විමල් වීරවංශ මහතා සඳහන් කෙළේ තමන්ගේ ආරක්ෂාව පිළිබඳව පවා තමන්ට ගැටළුවක් පවතින බවට වැරැදි ප්‍රතිරූපයක් ගොඩනැඟීමට ෆොන්සේකා මහතා උත්සාහ කළද ඔහුගේ අරමුණ වූයේ අරලියගහ මන්දිරය ජනාධිපති ලේකම් කාර්යාල ආදියෙහි බලය අල්ලා ගැනීම බවයි.හිටපු ජනාධිපතිනිය වන චන්ද්‍රිකා බණ්ඩාරනායක මහත්මියගේ ලේකම්වරයකු වන බාලපටබැදිගේ මහතා ජනාධිපති ලේකම් කාර්යාලයට දුරකථන ඇමතුමක් ලබාදී ෆොන්සේකා මහතාට ජනාධිපති ධූරයේ දිව්රුම් දීමට සූදානම් කර තබන ලෙස සඳහන් කර ඇති බවත් සඳහන් කෙළේය.මේ පිරිස බරපතළ වූ සිහිනයක ගිලි සිටි බවත් ෆොන්සේකා මහතා ජය ගත්තේ නම් තමන්ට සිදුවන්නෙ ෆොන්සේකා මහතාගේ කුමන හෝ කටුවක් සූප්පු කිරීමට බවත් වීරවංශ මහතා සඳහන් කෙළේය.කෙසේ වුවද සරත් ෆොන්සේකා මහතා උත්සාහ කෙළේ තමන්ට ආරක්ෂාව පිළිබඳ ගැටළුවක් පවතින බව සඳහන් කරමින් බලය අත්පත් කර ගැනීමට බවත් ඒ මහතා වැඩිදුරටත් පැවැසීය.ෆොන්සේකා ළඟ හිටපු හමුදා සෙබළුන් පිරිසක් පැනල ගියා කියල බොරු වාර්තා දුන්නා.